Tänään katsomme, miten Jeesus voi parantaa haavoittuneen sydämen.
Daavid kirjoittaa psalmissa 147:3:
"Hän parantaa ne, joilla on särjetty sydän, -
ja sitoo heidän haavansa."
Monissa muissakin raamatunkohdissa vahvistetaan, -
että Jumala voi ja haluaa parantaa sydämemme.
Sana "sydän" esiintyy Raamatussa yli 700 kertaa.
Jos näitä jakeita tutkii tarkasti, -
käy selväksi, että vain yksittäisissä tapauksissa -
tarkoitetaan fyysistä sydäntä, joka pumppaa verta ruumiin läpi.
Sydän tarkoittaa Raamatussa yleensä sisäistä ihmistämme, -
sitä, mitä kutsumme sieluksi ja hengeksi.
Evankeliumeissa kerrotaan monessa kohtaa, -
että Jeesus paransi ihmisten ruumiin, paransi fyysisesti.
Tänään tutkimme, miten Jeesus paransi ihmisten sydämiäkin, -
ja sitä, että Hän on edelleen sama.
Hän haluaa kovasti parantaa ja eheyttää särkyneen sydämen.
ENNALLEEN ASETTAMINEN JA OPETUSLAPSEUS
Aiemmassa jaksossa olemme nähneet, miten Jumala loi ihmiseen -
kolme erillistä osaa: hengen, sielun ja ruumiin.
Paavali kirjoittaa: -
1. Tess. 5:23 "Itse rauhan Jumala pyhittäköön teidät kokonansa, -
ja säilyköön koko teidän henkenne ja sielunne ja ruumiinne -
nuhteettomana meidän Herramme Jeesuksen Kristuksen tulemukseen."
Näemme Jumalan tahtoneen, -
että ihmisen terveys olisi hyvä kaikissa kolmessa osassa.
Mutta se, että Paavali pitää välttämättömänä rukoilla näin, -
osoittaa että ihmisen henki, sielu ja ruumis voivat vahingoittua.
Noin yksitoista vuotta sitten olin polkupyöräonnettomuudessa.
Ajoin jyrkässä alamäessä pieneen tiessä olevaan monttuun -
ja lensin pää edellä pyörän selästä.
Ruumiini koki kovia, käsivarteni murtui, ja sain aivotärähdyksen.
Jouduin olemaan sairaalassa neljä päivää, -
ja vasta puolen vuoden kuluttua ruumiini oli toipunut täysin.
Mutta voimme kokea myös olosuhteita, -
joiden takia sisimpämme kokee kovia ja vahingoittuu.
Ennen kuin minun 7-vuotiaana piti mennä kouluun, -
äiti vei minut kauppaan, josta meidän piti ostaa koululaukku.
Valitsin punaisen laukun, josta pidin.
Heti ensimmäisellä viikolla eräs poika härnäsi minua laukun takia, -
sanoi sitä likkojen laukuksi.
Sen takia odotin joka päivä levottomana, -
että joku koulussa huomauttaa laukustani.
Sisimpäni ― sydämeni ― oli haavoittunut.
Ruumiissani ei ollut mitään vauriota, mutta sydämessäni oli näkymätön -
mutta aivan todellinen haava, joka muistutti itsestään joka päivä.
Voimme joutua tilanteisiin, -
jotka vahingoittavat ruumista ja sydäntä samalla kertaa.
Esimerkiksi fyysistä väkivaltaa tai seksuaalista hyväksikäyttöä.
Sellaiset kokemukset voivat haavoittaa sisintä todella syvältä.
Jos nämä vauriot jäävät arpeutumatta, -
ne voivat lyödä meihin leimansa lopuksi ikäämme.
Jumala tietää tämän.
Hän haluaa kovasti parantaa ja eheyttää kipeytyneen kohdan.
Moni asia on aikojen saatossa mennyt pieleen siksi, -
että syntiinlankeemuksessa ihminen kapinoi Jumalaa vastaan.
Kun Jumala lähetti Jeesuksen maailmaan, -
tarkoitus oli saattaa ennalleen kaikki, mikä oli mennyt pieleen.
Jo 800 vuotta ennen Jeesuksen syntymää -
Jesaja profetoi Jeesuksen tehtävästä.
(Jes. 61:1) "Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta."
Raamatussa parantuminen ja pelastus ovat saman asian kaksi puolta.
Pelastus, jonka Jeesus voitti meille ristillä, -
sisältää sekä anteeksiannon synneistämme -
että parantumisen ruumiille, sielulle ja hengelle.
Raamatusta voimme lukea, kuinka Jeesus paransi ihmisiä.
Monesti parantuminen on puhtaasti ruumiillista.
Toisissa kertomuksissa on elementtejä -
sekä ruumiillisesta että sisäisestä parantumisesta, -
ja tietyt kertomukset käsittelevät ainoastaan sisäistä parantumista.
Katsomme paria tällaista kertomusta.
Aloitamme kertomuksella Johanneksen evankeliumista 8:2―6.
"Varhain aamulla hän taas saapui pyhäkköön, -
ja kaikki kansa tuli hänen luoksensa; ja hän istuutui ja opetti heitä.
Silloin kirjanoppineet ja fariseukset toivat hänen luoksensa -
aviorikoksesta kiinniotetun naisen, asettivat hänet keskelle -
ja sanoivat Jeesukselle: -
'Opettaja, tämä nainen on tavattu itse teosta, aviorikosta tekemästä.
Ja Mooses on laissa antanut meille käskyn, että tuommoiset on kivitettävä.
Mitäs sinä sanot?' Mutta sen he sanoivat kiusaten häntä, -
päästäkseen häntä syyttämään."
Emme tiedä mitään naisen taustasta, -
mutta se vähä, minkä kuulemme, osoittaa hänen tehneen synnin, -
josta Vanhan testamentin laeissa rangaistiin kuolemalla.
Hänet saatiin kiinni itse teosta, -
ja nyt hän sai kantaa häpeän koko ihmisjoukon edessä.
Hän luultavasti pelkäsi oikeasti, että hänet kivitetään, -
että Jumala ja ihmiset tuomitsevat hänet.
Sisimmässään nainen kantoi tuomiota, -
hylkäämistä, häpeää ja pelkoa.
Hän tarvitsi kipeästi pelastusta sanan molemmissa merkityksissä: -
anteeksiantoa synnistä sekä parantamista ja eheyttämistä.
Jeesus on kiperässä tilanteessa.
Miten Hän voisi osoittaa ottavansa Mooseksen lain tosissaan -
mutta samalla välittää naiselle Jumalan armoa ja rakkautta?
Pyhän Hengen ohjaamana Jeesus vastaa jakeessa Joh. 8:7: -
"Joka teistä on synnitön, se heittäköön häntä ensimmäisenä kivellä."
Joh. 8:9: "Kun he tämän kuulivat, [...] menivät he pois, -
toinen toisensa perästä, vanhimmista alkaen [...] -
ja siihen jäi ainoastaan Jeesus sekä nainen,-
joka seisoi hänen edessään." Olen ajatellut: miten nerokas vastaus.
Jeesus tarkoittaa yksinkertaisesti: -
"Toki noudatan Mooseksen lakia. Nainen ansaitsee kuoleman.
Henkilöllä, joka itse ei ole rikkonut lakia, -
on moraalinen oikeus panna tuomio täytäntöön."
Yhdessä hetkessä syyttäjien joukko liukenee, -
ja Jeesus on kahdestaan naisen kanssa.
Naisen alusta asti tuntema häpeä siitä, -
että hänet osoitettiin kaikkia muita syntisemmäksi, -
on äkkiä häpeää, jonka hänen syyttäjänsä -
ovat myöntäneet jakavansa hänen kanssaan.
Mutta kuolemantuomio uhkaa häntä edelleen.
Naisen edessä seisoo Jeesus, joka todellakin on synnitön.
Hänellä on oikeus heittää ensimmäinen kivi.
Nyt Jeesus kysyy naiselta: "'Nainen, missä ne ovat [...]?
Eikö kukaan ole sinua tuominnut?' Hän vastasi: 'Herra, ei kukaan.'
Niin Jeesus sanoi hänelle: 'En minäkään sinua tuomitse; -
mene, äläkä tästedes enää syntiä tee.'"
Nainen saa siis kokea anteeksiannon ja armon.
Nyt hän on vapaa sekä häpeästä että syyllisyydestä.
Lopuksi Jeesus selittää hänelle, ettei häntä ole eheytetty siksi, -
että hän jatkaisi elämäänsä entiseen tapaan.
Sydämen parantumisen tarkoituksena on se, -
että naisen on mahdollista elää toisenlaista elämää.
Hän voi alkaa täyttää elämässään sitä paikkaa, -
jonka Jumala alun perin hänelle tarkoitti.
Emme lainkaan tiedä, miten naiselle kävi, -
mutta varmasti hän lähti Jeesuksen luota sisin ihanasti parantuneena.
Katsotaanpa Matteuksen evankeliumista toista esimerkkiä, -
jossa Jeesus yhdistää fyysisen ja sisäisen parantumisen.
Matteuksen evankeliumi 8:2―3.
"Tuli pitalinen mies ja kumartui maahan hänen eteensä ja sanoi: -
'Herra, jos tahdot, niin sinä voit minut puhdistaa.'
Niin hän ojensi kätensä, -
kosketti häntä ja sanoi: 'Minä tahdon; puhdistu.'
Ja kohta hän puhdistui pitalistaan."
Muista, että oli hirveää saada spitaalidiagnoosi.
Ensinnäkin sairaus sinänsä oli kauhea.
Mutta lisäksi diagnoosi merkitsi sitä, että tartuntavaaran takia -
ihminen tuomittiin elinikäiseen eristykseen ja ulkopuolisuuteen.
Kaikki kosketus, kuten halaaminen ja kätteleminen, -
oli poissuljettua.
Ei kuten korona-aikaan, kun sitä suositeltiin -
joksikin aikaa, vaan lopuksi ikää.
Jumala on luonut ihmisen sellaiseksi, -
ettei hän voi hyvin, jos hän ei koskaan koe fyysistä kosketusta.
Kun Jeesuksen oli määrä parantaa mies, -
hän olisi voinut seistä kymmenen metrin päässä, -
kohottaa kätensä ja parantaa miehen tietyn välimatkan päästä.
Mutta Jeesus tiesi, että mies tarvitsi kipeästi sitä, -
että Jeesus koskettaa häntä.
Sellainen Jeesus on. Hän tuntee täsmälleen syvimmät tarpeemme, -
ja Hän haluaa koskettaa meitä juuri siitä kohdasta.
Haluan myös kertoa todistuksen -
ruotsalaiselta naiselta omana aikanamme.
Kutsukaamme häntä Teresaksi. Se ei ole hänen oikea nimensä.
Hänen tarinansa osoittaa, että Jeesus yhä meidänkin aikanamme -
parantaa ja eheyttää rikkinäisiä sydämiä.
Näin Teresa kertoo: -
"Kun seurakunta käy läpi vaikeita kriisejä, -
työntekijät ja seurakuntalaiset voivat kokea kovia.
Minun tapauksessani seurakunnan johdon hengellinen hyökkäys -
vahingoitti pahasti henkeäni, sieluani ja ruumistani.
Minut pantiin syrjään, ja kitarastani ja ylistyslaulustani -
tuli mahtava ase, joka auttoi minua selviämään siitä kaikesta.
Tuntui siltä, että masennus ja toivottomuus kolkuttivat oveen.
Olin toiminut sielunhoitajana yli kymmenen vuotta -
ennen tätä tilannetta, joten kysyin Jumalalta, -
onko elämässä muutakin, vai oliko tässä kaikki.
Pyysin Häntä puhumaan niin selvästi, että ymmärrän seuraavan askeleen.
Jumala johdatti minut hyvin selvästi Englannin Ellel Ministriesiin -
ja toimitti minulle tarvittavat rahat.
Iso askel minulle, joka olin ollut sairauslomalla puolitoista vuotta.
Vaikka olin toiminut erilaisissa sielunhoitotehtävissä -
ja seurakunnissa, siellä opetettiin sellaista, mikä oli minulle uutta, -
nimittäin, että ihmisen henki voi vahingoittua.
Tajusin, että näin oli käynyt minun tilanteessani.
Sain apua, ja sen ansiosta parannuin siitä, -
että olin hengessäni murskaantunut ja rikki.
Siitä lähtien olen ymmärtänyt paremmin ihmisiä, -
joilla on tavallista syvempiä haavoja.
Yhtenä syynä syvään vaurioon hengessäni -
oli suuri hyljeksiminen, ja avioerokin varmasti vaikutti.
Olen syvästi kiitollinen Herralle siitä, että Hän vastaa avunhuutoihimme -
ja tarjoaa keinoja, joita itse emme pysty keksimään.
Nykyään voin palvella muita tarvitsevia aivan uudella tavalla -
ja ymmärtää niitä, jotka ovat kokeneet samoja asioita kuin minä."
Teresan tapauksessa kävi ilmi, -
että syvin vaurio oli hänen hengessään.
Daavid todistaa samasta asiasta jakeessa Ps. 142:4.
"Kun minun henkeni minussa nääntyy, niin sinä tunnet minun tieni.
Polulle, jota minä käyn, he ovat virittäneet paulan minun eteeni."
Käsittääkseni ihmisen henki on olemuksemme kaikkein syvin paikka.
Henkemme kautta voimme olla yhteydessä Jumalaan.
Johanneksen evankeliumi 4:24.
"Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Jos siis olet vahingoittunut hengessäsi, -
sinun voi olla vaikeaa olla yhteydessä Jumalaan.
Voi tuntua mahdottomalta päästä kunnolla yhteyteen.
Ehkä tunnet olevasi epäonnistunut, huono kristitty, -
tai pohdit, onko Jumala hylännyt sinut eikä halua olla tekemisissä kanssasi.
Jumala on pannut henkeesi ainutlaatuisen identiteettisi, -
joka tekee sinusta sinut: -
ihmisen, jota on olemassa vain yksi kappale.
Jumala ei tee jäljennöksiä.
Ehkä olet vahingoittunut identiteetiltäsi, -
niin ettet oikein tiedä, kuka olet.
Itsetuntosi on voinut heikentyä, joten tunnet itsesi arvottomaksi.
Itse asiassa ei ole tavatonta kohdata ihmisiä, -
jotka näyttävät itsevarmoilta mutta joilla on heikko minäkuva.
Näennäisesti vahvan julkisivun taakse -
voi kätkeytyä epävarma ihminen, joka tarvitsee kovasti vahvistusta.
Olemme Ellel Ministriesissä kokeneet, -
että parantuminen ihmisen hengessä -
on usein tärkeimpiä avaimia parantumiseen ja eheytymiseen.
Ihmiset, jotka ovat kokeneet raskaita asioita, -
ovat usein saaneet kolhuja henkeen, sieluun ja ruumiiseen.
Silloin ei riitä, että parannetaan pelkästään ruumista ja sielua.
Käytännössä ihminen ei voi olla täysin kunnossa, -
jos hänen henkensä on toimintakyvytön.
Jumalan luomisjärjestyksen mukaan ihmisen hengen -
kuuluisi olla johtavassa asemassa hänen sisimmässään.
Henkemme on se sisimpämme osa, -
joka on luotu olemaan suoraan yhteydessä Jumalaan.
Henkemme pitäisi ottaa Pyhältä Hengeltä vastaan elämää ja voimaa -
ja välittää sitä sieluumme ja ruumiiseemme.
Kun sielumme on henkemme alaisena, -
toimimme niin sanotusti hengellisenä ihmisenä.
Kun näin tapahtuu, ovat käytössä myös sielun toiminnot: -
järki, tunteet ja tahto juuri siten kuin Jumala tarkoitti.
Mutta jos ihminen on pahoin vaurioitunut hengeltään, -
hengen voi olla melkein mahdotonta -
ottaa käytännössä ihmisen sisin johtoonsa.
Sielumme aistii tämän ja yrittää ottaa hoitaakseen tehtävän -
sisimpämme johtavana osana.
Meistä tulee Raamatun sanoin sielullisia ihmisiä.
Ei Jumala luonut ihmistä järjen ja tunteiden ohjattavaksi.
Silloin menemme vääjäämättä metsään.
Siksi on erittäin tärkeää antaa Jumalan parantaa henkeämme, -
jotta se voi toimia Jumalan täydellisen suunnitelman mukaan.
Palataanpa siis päivän ohjelman otsikkoon: -
Kuinka Jeesus voi parantaa haavoittuneen sydämen?
Tie parantumiseen ja eheytymiseen riippuu siitä, -
mikä vaurio sydämeen on tullut.
Valitettavasti en voi tarjota yhtä reseptiä tyyliin -
"10 askelta sydämen parantumiseen".
Jokainen ihminen on ainutlaatuinen, jokainen haava ja vaurio samoin, -
ja tie parantumiseen ja eheytymiseen -
on kussakin tapauksessa ainutlaatuinen.
Olemme yksinkertaisesti täysin riippuvaisia -
Pyhän Hengen avusta ja johdatuksesta.
Luulen silti, että Hengen on vaikea auttaa ihmistä,-
joka ei ole tajunnut sydämensä olevan hoidon tarpeessa.
Ehkä sinä tajuat, että sydämesi on haavoittunut, -
siksi että tarkkailet oireita, -
kaikkia elämäsi asioita, jotka eivät toimi siten kuin pitäisi.
Mutta luulen, että parantuaksesi syvältä -
sinun pitää ymmärtää myös, milloin ja miten sydämesi haavoittui.
Mitkä tilanteet ja olosuhteet ovat haavoittaneet sisintäsi?
Kun olet tunnistanut jonkin tilanteen, joka haavoitti sinua, -
on joitakin ongelmakohtia, -
joihin sinun pitää antaa Pyhän Hengen luoda valoaan.
Ketkä tekivät sinulle pahaa?
Kenties he päätöksillään saivat sydämesi haavoittumaan.
Sinun on päätettävä antaa heille anteeksi.
Anteeksiantamattomuus estää sinua parantumasta ja eheytymästä.
Kun olet päättänyt antaa anteeksi, Jumala voi päästää sinut vapaaksi -
kaikista vääristä sielunsiteistä näihin ihmisiin.
Sitten pitää kysyä, -
teitkö itse tuossa tilanteessa jotenkin syntiä.
Siinä tapauksessa sinun pitää ottaa vastuu omasta synnistäsi, -
pyytää Jumalalta anteeksi ja tehdä parannus.
Lisäksi sinun pitää pyytää Jumalalta anteeksi, -
jos olet käsitellyt sisäistä kipuasi Jumalan tahdon vastaisesti, -
vaikkapa hautomalla katkeruutta -
tai lohduttamalla itseäsi väärillä asioilla, -
kuten alkoholilla, pornolla tai suklaalla.
Kun asia on hoidettu, -
haava on toivottavasti pesty puhtaaksi kaikesta liasta.
Likaiset haavathan eivät parannu, -
joten on tärkeää varata riittävästi aikaa siihen, -
että todellakin saa pois kaiken synnin, -
anteeksiantamattomuuden ja mahdollisen demonisen vaikutuksen.
Ei ole tavatonta, että syvistä sisäisistä haavoista -
voi tulla demonisen vaikutuksen alaisia.
Pahoja henkiä ei voi parantaa, ne saamme yksinkertaisesti häätää.
Nyt olemme valmiita rukoilemaan, -
että Jumala tulee lääkkeineen sydämemme haavan äärelle.
Jumala haluaa kovasti parantaa ja eheyttää sielumme ja henkemme.
Haavan parantuminen vie aikaa, onpa haava ruumiissa tai sydämessä.
Mitä syvempi haava, sitä kauemmin parantumiseen menee.
Älä siis pety siitä, että Jumala ei paranna sisintäsi hetkessä.
Pyydetään nyt yhdessä Jumalaa -
hoitamaan haavoittunutta sydäntämme.
Jos olet kokenut, että sinulla on särjetty sydän, -
kutsun sinua yhtymään rukouksiin.
Valitse jokin kokemasi asia, joka haavoitti sydäntäsi, -
ja anna tämän rukouksen koskea juuri sitä tilannetta.
Ruutuun tulee ensin kirjallinen rukous, -
jossa voit päättää, että annat anteeksi niille, -
joiden vaikutuksesta sydämesi haavoittui.
Kun olet saanut aikaa rukoilla näin, -
rukoilen, että Jumala vapauttaa sinut siitä, -
mikä sitoo sinua näihin ihmisiin ja tilanteisiin.
Toisessa kirjallisessa rukouksessa saat tunnustaa -
oman syntisi sinua haavoittaneessa tilanteessa -
ja pyytää Jumalalta anteeksi sitä -
tai syntistä käytöstäsi, jolla reagoit kokemukseesi.
Kun olet rukoillut, minä jatkan rukoilemalla, -
että Jumala parantaa haavoittuneen sydämesi.
Aluksi luen ääneen ensimmäisen rukouksen, -
jossa saat antaa anteeksi niille, -
jotka tietyssä tilanteessa haavoittivat sinua.
"Jeesus, Raamatussa sanotaan, että Sinä tuomitset eläviä ja kuolleita.
Nyt päätän antaa Sinun olla niiden tuomarina, -
jotka haavoittivat minua, kun..."
Tässä kohtaa kuvailet tilannetta, jossa haavoituit.
"Haluan antaa anteeksi, mutta pystyn siihen vain Sinun avullasi.
Auta minua pysymään päätöksessäni -
ja poista sydämestäni kaikki katkeruus ja kostonhimo.
Jeesuksen nimessä. Aamen."
Nyt voit rukoilla itse.
"Jeesus, Raamatussa sanotaan, että Sinä tuomitset eläviä ja kuolleita.
Nyt päätän antaa Sinun olla niiden tuomarina, -
jotka haavoittivat minua, kun..." (Mainitse tilanne, jossa haavoituit.)
"Haluan antaa anteeksi, -
mutta pystyn siihen vain Sinun avullasi.
Auta minua pysymään päätöksessäni -
ja poista sydämestäni kaikki katkeruus ja kostonhimo.
Jeesuksen nimessä. Aamen."
Jumala, kiitän Sinua veljestäni tai sisarestani, -
joka nyt on tahtonut antaa anteeksi haavoittajilleen.
Nyt pyydän, että katkaiset väärät siteet, -
jotka sitovat häntä näihin ihmisiin ja heidän tekoonsa.
Vapauta hänet myös kaikesta, mikä sitoo häntä tilanteeseen, -
joka haavoitti ja vahingoitti hänen sydäntään.
Jesaja profetoi, että Sinä tulisit "sitomaan särjettyjä sydämiä, -
julistamaan vangituille vapautusta ja kahlituille kirvoitusta".
Kiitän Sinua, Jeesus, siitä että juuri sitä teet parhaillaan.
Annat vapauden niille, -
jotka ovat kauan olleet sidottuja sellaiseen, mikä tapahtui kauan sitten.
Nyt pyydän Sinua ottamaan veljiltäni ja sisariltani pois -
sen pahan ja vaikean, mitä he ovat vuosia kantaneet mukanaan.
Anna heidän sydämensä puhdistua kaikesta vanhasta liasta.
Anna heille takaisin kaikki, mikä heiltä on riistetty.
Rauha, ilo, tulevaisuus ja toivo, terveys ja hyvinvointi -
ja kunnossa olevat raha-asiat.
Rukoilen, että kaikki kiroukset katkeavat.
Jeesuksen nimessä. Aamen.
Nyt jatkamme tunnustusrukouksella.
Minä luen rukouksen, ja sitten sinulla on aikaa rukoilla itse.
"Taivaallinen Isä, joka tunnet kaikki päiväni.
Tiedät tilanteen, jota ajattelen; jossa sydämeni haavoittui ja vaurioitui.
Haluan nyt tunnustaa Sinulle syntinä sen, -
mitä väärää siinä tilanteessa tein..."
Tässä kohtaa voit ilmaista, mitä väärää teit.
"Pyydän Sinua paljastamaan -
ja antamaan minulle anteeksi syntisen tapani -
käsitellä kipuani. Esimerkiksi..."
Tässä voit mainita, jos tiedät vääränlaisista tavoista -
joita olet käyttänyt käsitelläksesi tuskaasi. Ole hyvä.
"Taivaallinen Isä, joka tunnet kaikki päiväni, -
tiedät tilanteen, jota ajattelen; jossa sydämeni haavoittui ja vaurioitui.
Haluan nyt tunnustaa Sinulle syntinä sen, -
mitä väärää siinä tilanteessa tein..."
(Sano, mitä väärää koet tehneesi.)
"Pyydän Sinua paljastamaan -
ja antamaan minulle anteeksi -
syntisen tapani käsitellä kipuani.
Esimerkiksi..."
(Sano, mitä väärää koet tehneesi.)
Taivaallinen Isä, kiitän Sinua siitä, että Sanassasi sanot, -
että jos tunnustamme syntimme, niin uskollisena ja oikeamielisenä -
annat anteeksi syntimme ja puhdistat meidät vääryydestä.
Jeesuksen nimessä sanon sinulle, että syntisi ovat anteeksiannetut.
Jos haluat, voit nyt -
vastaanottaa Jumalan anteeksiannon ja antaa anteeksi itsellesi.
Saat muutaman sekunnin aikaa siihen.
Pyydämme, että Sinä, taivaallinen Isä, -
parannat haavoittuneita, särjettyjä sydämiä.
Paranna sielu ja henki. Paranna mielemme, -
tunteemme ja tahtomme.
Paranna minuutemme, kykymme olla yhteydessä Sinuun.
Tiedät, missä kohtaa vaurio on.
Rukoilen, että menet kaikkein syvimpään kohtaan -
sisimmässämme hoitovoiteesi kanssa.
Päästä ulos lukittu ja tukahdutettu tunnetason kipu, -
anna meidän itkeä ulos kaikki jäätyneet kyyneleet, -
anna meidän kutsua Sinut kaikkeen padottuun pettymykseen ja vihaan.
Auta, että uskaltaisimme tuntea tunteet, -
ja raivaa pois kaikki roju täpötäydestä tunnekellaristamme.
Jumala, ymmärrämme, että tämä voi merkitä pitkällisiä prosesseja.
Auta, etteivät veljeni ja sisareni pakenisi näitä tukalia prosesseja.
Anna heille kaikki tarvittava apu, jotta he voivat antaa Sinun -
viedä heidät parantumismatkan läpi askel kerrallaan.
Anna heille tarvittaessa myös joku lähimmäinen, -
jonka kanssa puhua, matkakumppani tälle matkalle.
Kiitän Sinua, taivaallinen Isä, siitä että Sinä, -
joka olet aloittanut meissä hyvän työn, saatat sen päätökseen.
Sinä et jätä meitä, Sinä et hylkää meitä.
Sinä olet puolellamme etkä vastaan. Sinulla on kaikki mahti ja valta.
Se, joka on Sinun suojassasi, on turvassa, -
vaikka elämän myötä tulisi millaisia myrskyjä. Aamen.
Olisin voinut sanoa vielä vaikka mitä sydämen parantumisesta.
Siihen, mistä nyt olen puhunut puoli tuntia, -
käytän yleensä lisäksi kaksi viikonloppukurssia.
Toivon, että tämä ohjelma on antanut sinulle toivoa siitä, -
että et ole tuhoon tuomittu.
Särjetty sydän voi parantua ja eheytyä.
Rukoiltaessa pyysin, että valitset YHDEN haavoittavan kokemuksen.
Nyt voit käyttää samaa menettelyä muihin tilanteisiin, -
jotka ovat haavoittaneet ja vahingoittaneet.
Tämä ohjelma tulee TV7:n arkistoon, -
joten voit tarvittaessa palata ohjelman pariin -
saadaksesi apua rukoustesi jäsentämiseen.
Muista kuitenkin, että rukous ei ole taikakaava.
Jumala kuulee aivan yhtä paljon, jos rukoilet omin sanoin.
Ensi kerralla katsomme, -
miten sikiöaika on voinut vaikuttaa sinuun.
Elämäsi ei alkanut, kun synnyit, se alkoi hedelmöittymisestä.
Yhdeksän kuukauden ajan ennen syntymääsi -
laskettiin paljolti sitä perustaa, jolle myöhemmin rakensit elämäsi.
Jumala haluaa tänään korjata sen, mikä meni pieleen jo silloin, -
jotta voit saada sen yltäkylläisen elämän, jota varten Hän sinut loi.
Nyt toivotan sinulle kaikkea hyvää Herralta.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisää osoitteesta ellel.fi.
Suomennos: Marja Sevón Ellel Ministries Finland ry